text: Prepareu la disfressa que aquest cap de setmana celebrem el Carnestoltes! - Web local Alella - Sueltos - Dones en Xarxa
  Aquest cap de setmana torna la festa del Carnestoltes a Alella. Enguany l'Ajuntameny ofereix tres propostes per gaudir plegats de la disbauxa del carnaval. La festa arrenca el dissabte 9 de febrer, a les 20h, amb una cercavila amb la Colla de Gegants, Capgrossos, Grallers i Timbalers d'Alella que sortirà de la Plaça de l'Ajuntament i arribarà fins al Casal d'Alella. Un cop allà, obrirem boca amb una botifarrada popular i empalmarem amb el ball-concurs de disfresses del Casal d'Alella que comença a les 23h. Les persones que vinguin disfressades no pagaran l'entrada i a més poden aconseguir un dels premis que s'atorgaran a les millors disfresses individual, en parella o en grup.
  Diumenge, grans i petits, esteu convidats a la festa que es farà a la Plaça de l'Ajuntament a partir de les 11h del matí, amb xocolatada, cercavila, espectacle d'animació musical i cremada del Carnestoltes. No t'ho perdis, t'hi esperem!